ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारतात सक्रीय रुग्ण संख्येत होणारी घट कायम, सक्रीय रुग्ण संख्या आज 2.83 लाख
गेल्या 11 दिवसापासून दैनंदिन रुग्ण संख्या सातत्याने 30 हजारापेक्षा कमी
गेले 12 दिवस दैनंदिन मृत्यू संख्या 400 पेक्षा कमी
नवी दिल्ली, 24 डिसेंबर 2020
भारतात सक्रीय रुग्ण संख्येत होणारी घट कायम आहे. देशात आज एकूण 2,83,849 सक्रीय रुग्ण असल्याची नोंद झाली. एकूण पॉझीटीव्ह रुग्णात, सक्रीय रुग्णांचे प्रमाण आणखी कमी होऊन ते 2.80%. झाले आहे.
गेल्या 24 तासात एकूण सक्रीय रुग्णात 5,391 ची घट झाली.
सुमारे महिनाभरापासून  दैनंदिन बऱ्या होणाऱ्यांची संख्या, दैनंदिन रुग्ण संख्येपेक्षा जास्त आहे. गेल्या 24 तासात 24,712 जण पॉझिटीव्ह आढळले तर याच काळात 29,791 जण कोरोनातून बरे झाले. यामुळे सक्रीय रुग्ण संख्येत घट राहिली.
भारतात गेल्या 11 दिवसापासून दैनंदिन रुग्ण संख्या सातत्याने 30 हजारापेक्षा कमी नोंदवली गेली आहे.
एकूण बरे झालेल्यांची संख्या 97 लाख  झाली असून बरे होण्याच्या दरात वाढ होऊन तो 95.75%.झाला आहे.
बरे झालेल्यांपैकी 79.56% रुग्ण 10 राज्य/ केंद्र शासित प्रदेशातले आहेत.
महाराष्ट्रात दैनंदिन सर्वात जास्त म्हणजे 7,620 रुग्ण कोरोनातून मुक्त झाले असून गेल्या 24 तासात केरळ मध्ये 4,808 आणि पश्चिम बंगाल मध्ये 2,153 जण बरे झाले.
नव्या रुग्णांपैकी 76.48% रुग्ण 10 राज्य/ केंद्र शासित प्रदेशातले आहेत.
केरळमध्ये दैनंदिन सर्वात जास्त म्हणजे 6,169 कोरोना रुग्णांची नोंद झाली. महाराष्ट्रात 3,913 आणि पश्चिम बंगाल 1,628 मध्ये रुग्णांची नोंद झाली.
गेल्या 24 तासात 312 मृत्यूंची नोंद झाली.
या पैकी सुमारे 79.81% मृत्यू 10 राज्य/ केंद्र शासित प्रदेशातले आहेत.
महाराष्ट्रात सर्वात जास्त म्हणजे दैनंदिन 93 मृत्यूंची नोंद झाली. पश्चिम बंगाल मध्ये 34 आणि केरळ मध्ये 22 मृत्यूंची नोंद झाली.
भारतात दैनंदिन मृत्यू संख्येत घट होत असून गेले 12 दिवस दैनंदिन मृत्यू संख्या 400 पेक्षा कमी राहिली आहे.U.Ujgare/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
चीनला रवाना करण्यासाठी बिगर बासमती तांदूळाचा पहिला माल सज्ज
नवी दिल्ली, 27 सप्टेंबर 2018
चीनला रवाना होण्यासाठी 100 टन बिगर बासमती तांदूळाचा माल सज्ज असून उद्या नागपूरहून हा पहिला माल रवाना होणार आहे. चीनच्या सरकारी मालकीची अन्न प्रक्रिया कंपनीची होल्डिंग कंपनी असलेली सीओएफसीओ ही कंपनी हा तांदूळ घेणार आहे. केंद्र सरकारच्या प्रयत्नामुळे 19 भात गिरण्या आणि प्रक्रिया कारखान्यांनी चीनला बिगर बासमती तांदूळ निर्यात करण्यासाठी नोंदणी केली आहे.
पंतप्रधान नरेंद्र मोदी यांनी चीनमधल्या क्विंदाओला या वर्षाच्या 9 जूनला भेट दिली होती त्यावेळी उभय देशातल्या संबंधित खात्यांमध्ये यासंदर्भात करार झाला होता.
S.Tupe/N.Chitale/P.Malandkar
(Visitor Counter : 47
अर्थ मंत्रालय
संयुक्त अरब अमिरातीचे परराष्ट्र व्यापार मंत्री थानी बिन अल झेयुदी यांनी घेतली केंद्रीय अर्थ आणि कॉर्पोरेट व्यवहार मंत्री निर्मला सितारामन यांची भेट
नवी दिल्ली, 23 सप्टेंबर 2021
संयुक्त अरब अमिरातीचे परराष्ट्र व्यापार मंत्री थानी बिन अल झेयुदी यांनी आज केंद्रीय अर्थ आणि कॉर्पोरेट व्यवहार मंत्री निर्मला सितारामन यांची भेट घेतली. भारत व संयुक्त अरब अमिरातीमधील दृढ आर्थिक व वाणिज्य संबधांविषयी तसेच दोन्ही देशांमधील बहुआयामी संबंधाना कारणीभूत असणारी सर्वंकष धोरणात्मक भागीदारी याविषयी उभय पक्षांनी चर्चा केली.
सध्याचे व्यापार व गुंतवणूक संबध वाढीस लागावे तसेच द्विपक्षीय व्यापारसंबधात सुधारणा व्हावी या उद्देशाने थानी बिन अल झेयुदी व संयुक्त अरब अमिरातीचे उच्चस्तरीय शिष्टमंडळ नवी दिल्लीला आले आहे. सर्वसमावेशक आर्थिक भागीदारी करार  संदर्भातील वाटाघाटींची पहिली फेरी सुरू आहे.
कोविड महामारीतही दोन्ही देशांमधील नियमित द्विपक्षीय भेटी या दोन्ही देशांमधील मैत्रीपूर्ण संबधांचे द्योतक आहेत.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
पंतप्रधान कार्यालय
अल्पसंख्याक राज्यमंत्री जॉन बार्ला यांनी अनेक उत्सवांमध्ये पंतप्रधानांनी घेतलेल्या सहभागाची क्षणचित्रे केली सामायिक.
पंतप्रधान नरेंद्र मोदी यांनी अनेक सोहळ्यांच्या प्रसंगी उपस्थित राहून सणांच्या सोहळ्यांमध्ये घेतलेल्या सहभागांची क्षणचित्रे सामायिक केली आहेत.
केंद्रीय राज्यमंत्री एल मुरुगन यांच्या निवासस्थानी तमिळ नवीनवर्षाचा कार्यक्रम, दिल्लीच्या सेक्रेड हार्ट कॅथेड्रलमध्ये झालेला ईस्टरचा सोहळा, तसेच केंद्रीय मंत्री पियुष गोयल यांच्या निवासस्थानी झालेला गणेशोत्सव व आसामचे मुख्यमंत्री सर्वांनंद सोनोवाल यांच्या निवासस्थानी झालेला बिहू या सणाचा सोहळा अशा अनेक उत्सव प्रसंगी पंतप्रधान उपस्थित राहिले याची क्षणचित्रे केंद्रीय राज्यमंत्र्यांनी सामायिक केली आहेत.
केंद्रीय राज्यमंत्र्यांच्या या ट्वीट संदेश मालिकेला प्रतिसाद देताना पंतप्रधानांनी म्हटले आहे की भारतीय सणांचा सांस्कृतिक उल्हास आणि विविधता आपल्याला दृढतम बनवते. लोकांमध्ये जाऊन हे बघणे आणि त्यांच्या प्रत्येकाच्या वेगवेगळ्या परंपरांच्या वैशिष्ट्यांमध्ये सहभागी होणे हा निव्वळ आनंदाचा भाग आहे.
रेल्वे मंत्रालय
कोविड -19 चा मोठ्या प्रमाणात सामना करण्यासाठी राष्ट्रीय प्रयत्नांना वैद्यकीय सहाय्य पुरवण्यासाठी भारतीय रेल्वे सज्ज होत आहे
आकस्मिक परिस्थितीसाठी रेल्वेच्या डब्यांचे अलगीकरण डब्यांमध्ये रूपांतर केले जात आहे, सुरुवातीला 5000 डब्यांचे नियोजन करण्यात आले आहे
रेल्वे रुग्णालयातील 6500 हून अधिक बेड विहित वैद्यकीय वैशिष्ट्यांनुसार उपलब्ध केले जाणार
कोविड -19 चा सामना करण्यासाठी सरकारच्या प्रयत्नांना रेल्वेची मदत
नवी दिल्ली, 30 मार्च 2020
भारतीय रेल्वे कोविड - 19 चा प्रसार रोखण्यासाठीच्या केंद्र सरकारच्या आरोग्य सेवेच्या प्रयत्नांना जोड देण्यासाठी सर्वतोपरी प्रयत्न करत आहे. यामध्ये प्रवासी डब्यांमध्ये बदल, सध्याच्या रेल्वे रूग्णालयांना कोव्हीड संबंधी गरजा भागविण्यासाठी सुसज्ज करणे, आपत्कालीन परिस्थितीचा सामना करण्यासाठी रुग्णालयातील खाटा राखून ठेवणे , अतिरिक्त डॉक्टरांची आणि निमवैद्यकीय कर्मचाऱ्यांची नेमणूक करणे आदी उपाययोजनांचा समावेश आहे.
या सर्व सुविधा ज्यांना आवश्यक आहेत त्यांना केंद्र सरकारच्या आदेशानुसार उपलब्ध करुन देण्यात येईल. भारतीय रेल्वेच्या महाव्यवस्थापक आणि वैद्यकीय व्यावसायिकांच्या देखरेखीखाली सर्व विभागांमध्ये तयारी केली जात आहे.
काही कोरोना रूग्णांना अलगीकरण कक्षात ठेवण्याची वेळ आली तर सरकारच्या आवश्यकतेनुसार ती गरज पूर्ण करण्यासाठी भारतीय रेल्वे सुरुवातीला 5000 प्रवासी डब्यांमध्ये बदल करण्याचा विचार करत आहे. हे डबे वैद्यकीय मार्गदर्शक तत्त्वांनुसार अलगीकरणासाठी आवश्यक असलेल्या मूलभूत सुविधांसह सुसज्ज असतील. गरज भासल्यास आणखी डब्यांमध्ये बदल केले जातील. रेल्वेचे डबे मच्छरदाणी, मोबाईल आणि लॅपटॉप चार्जिंग पॉइंट्स, निमवैद्यकीय कर्मचाऱ्यांसाठी जागा इत्यादीनी सुसज्ज असतील. विभागनिहाय हे डबे तयार केले जातील.
रेल्वेची भारतात 125 रुग्णालये आहेत आणि त्यापैकी 70 हून अधिक रुग्णालये आपत्कालीन स्थितीसाठी सज्ज केली जात आहेत. या रुग्णालयांमध्ये समर्पित कोविड वॉर्ड किंवा मजले राखून ठेवण्याचा प्रयत्न केला जात आहे. जवळपास 6500 खाटा असलेली रुग्णालये रूग्णांच्या संभाव्य गरजा पूर्ण करण्यासाठी तयार ठेवली जात आहेत.
बाहेरून डॉक्टर आणि निमवैद्यकीय कर्मचाऱ्यांची भर्ती करण्याची शक्यता चाचपून पाहण्यासाठी तसेच वैद्यकीय देखरेखीची वाढती गरज पूर्ण करण्यासाठी तात्पुरता उपाय म्हणून रेल्वेच्या सेवानिवृत्त डॉक्टरांना पुन्हा कामावर घेण्याचे आणि कोविड-19 नियंत्रण व्यवस्थापन करणाऱ्या अधिकाऱ्यांना मदत करण्याच्या दृष्टीने भारतीय रेल्वेने विभागीय प्रमुखांना यापूर्वीच मंजुरी दिली आहे.
भारतीय रेल्वेचे हे प्रयत्न कोरोना विषाणू विरोधात लढण्याच्या केंद्र सरकारच्या प्रयत्नांना हातभार लावत आहेतच मात्र त्याचबरोबर राष्ट्रीय प्रयत्नांमध्ये देखील योगदान देत आहेत.
G.Chippalkatti/S.Kane/P.Malandkar
(Visitor Counter : 109
गृह मंत्रालय
अर्थसंकल्पाला दूरदृष्टीचा अर्थसंकल्प असे संबोधत केंद्रीय गृहमंत्री आणि सहकार मंत्री अमित शहा यांनी 'हा अर्थसंकल्प भारतीय अर्थव्यवस्थेचा मार्ग बदलणारा' असे वर्णन केले
पंतप्रधान नरेंद्र मोदी आणि अर्थमंत्री निर्मला सीतारमण यांचे अभिनंदन: अमित शहा
नरेंद्र मोदी यांनी सहकार क्षेत्रावर दशकांपासून होत असलेला अन्यायाला पूर्णविराम देत क्षेत्राचा पर्यायी किमान कर  18.5% वरून 15%पर्यंत कमी केला आणि अधिभारही 12 टक्क्यांवरून 7 टक्क्यांवर आणला आणि या क्षेत्राला इतर क्षेत्रांच्या बरोबरीने आणला
नवी दिल्ली, 1 फेब्रुवारी 2022
केंद्रीय गृह आणि सहकार मंत्री अमित शहा यांनी दूरदृष्टीचा अर्थसंकल्प असे संबोधत हा अर्थसंकल्प भारतीय अर्थव्यवस्थेचा मार्ग बदलणारा ठरेल असे म्हंटले आहे. अमित शहा यांनी आपल्या ट्विटर संदेशात म्हटले आहे की मोदी सरकारचा हा अर्थसंकल्प भारताला आत्मनिर्भर बनवेल आणि स्वातंत्र्याच्या शंभराव्या वर्षातील नवीन भारताचा पाया घालेल. पंतप्रधान नरेंद्र मोदी आणि अर्थमंत्री निर्मला सीतारामन यांचे मी यासाठी अभिनंदन करतो, असे शाह यांनी म्हटले आहे.
39.45 लाख कोटीचा हा अर्थसंकल्प हा कोविड काळातही भारताची वेगवान वाढणाऱ्या अर्थव्यवस्थेचा निदर्शक आहे. वित्तीय तूट लक्ष 6.9 टक्क्यांवरून 6.4 टक्क्यांपर्यंत कमी करणे ही मोठी उपलब्धी आहे. पंतप्रधान नरेंद्र मोदी यांच्या नेतृत्वाखाली भारताला वित्तीय तूट 4 टक्क्यांपर्यंत कमी करता येईल याबद्दल मला विश्वास आहे असे केंद्रीय गृह आणि सहकार मंत्री अमित शहा यांनी म्हटले आहे
नरेंद्र मोदी यांनी सहकार क्षेत्रावरील पर्यायी किमान कर ATM चा दर 18.5% वरुन 15% वर आणला. त्याचबरोबर अधिभारही 12% वरुन 7% वर आणला. त्यामुळे अनेक दशके सहकार क्षेत्रावर होत असलेल्या अन्यायाला पूर्णविराम मिळून ते इतर क्षेत्रांच्या स्तरावर आले आहे. नरेंद्र मोदींचा ‘सहकार से समृद्धी’ या निश्चयाचे हे द्योतक आहे, असेही शहा यांनी म्हटले आहे.G.Chippalkatti/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
संरक्षण मंत्रालय
कोविड - 19 ने संक्रमित संरक्षण दलातील कर्मचारी
नवी दिल्ली, 8 मार्च 2021
सशस्त्र दलात कोविड -19 ने संक्रमित प्रकरणांचा तपशील खालीलप्रमाणे आहेः
|
|
No. of positive cases
|
|
Fatality rate
|
|
Army
|
|
32690
|
|
0.24%
|
|
Navy
|
|
3604
|
|
0.05%
|
|
Air Force
|
|
6554
|
|
0.39%
विद्यमान नियमांनुसार, सशस्त्र दलाच्या जवानांना सेवेत असताना संक्रामक रोगामुळे होणाऱ्या मृत्यूची कोणतीही विशेष नुकसान भरपाई दिली जात नाही. तथापि, सेवेत असताना मृत्यूच्या अशा सर्व घटनांना अंतिम फायदे दिले जातात.
आज राज्यसभेत संजय सिंह यांनी विचारलेल्या प्रश्नाला संरक्षण राज्यमंत्री श्रीपाद नाईक यांनी लेखी उत्तरात ही माहिती दिली.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
गृह मंत्रालय
केंद्रीय गृहमंत्री अमित शहा यांच्या अध्यक्षतेखाली धडक कृती दलाचा 27 व्या स्थापना दिन कार्यक्रम संपन्न
नवी दिल्ली, 30 सप्टेंबर 2019
केंद्रीय राखीव पोलीस दलाच्या धडक कृती दलाच्या 27 व्या स्थापना दिनानिमित्त अहमदाबाद इथे झालेल्या कार्यक्रमाला केंद्रीय गृहमंत्री अमित शहा प्रमुख पाहुणे म्हणून उपस्थित होते.
कलम 370 आणि 35 ए हटवून केंद्र सरकारने जवानांचा सन्मान केला आहे आणि काश्मीरमध्ये शाश्वत शांततेचा पाया घातला आहे, असे गृहमंत्र्यांनी यावेळी बोलताना सांगितले. राज्याच्या शांतता आणि विकासासाठी हे पाऊल उचलणे ही काळाची गरज होती. मात्र गेली 70 वर्ष याकडे दुर्लक्ष केले गेले, असे सांगून या अभूतपूर्व धाडसी निर्णयाबद्दल त्यांनी पंतप्रधान नरेंद्र मोदी यांचे अभिनंदन केले. काश्मीरमध्ये शांततेत अडथळा निर्माण करण्याचा प्रयत्न करणाऱ्यांना चोख प्रत्युत्तर द्यायला सुरक्षा दल समर्थ असल्याचे ते म्हणाले.
देशात शांतता राखून विकासाला चालना देण्याचे श्रेय प्राणांची बाजी लावणाऱ्या जवानांना जाते. प्रत्येक भारतीय सुखरुप आणि शांततामय वातावरणात रहावा, यासाठी बलिदान देणाऱ्या जवानांचे आपण सदैव स्मरण ठेवायला हवे असे ते म्हणाले.
B.Gokhale/N.Chitale/D.Rane
(Visitor Counter : 65
संरक्षण मंत्रालय
संरक्षण मंत्री राजनाथ सिंह यांनी कोविड-19 संसर्गाविरुद्ध लढण्यासाठीच्या संरक्षण मंत्रालयाच्या कृती योजनेचा घेतला आढावा
सशस्त्र दले, संरक्षण मंत्रालयाचे सार्वजनिक उपक्रम आणि इतर संस्थांना या संदर्भातील तयारीचा वेग वाढवण्याची आणि नागरी प्रशासनाला लागणारी सर्व मदत पुरविण्याची केली विनंती
नवी दिल्ली, 26 मार्च 2020
संरक्षण मंत्री राजनाथ सिंग यांनी आज नवी दिल्ली इथे संरक्षण मंत्रालयाच्या वरिष्ठ अधिकाऱ्यांची बैठक घेऊन कोविड-19 विषाणू संसर्गाशी लढण्यासाठीच्या कृती योजनेच्या तयारीचा आढावा घेतला. कोविड-19 चा प्रसार झालेल्या देशांमधून भारतीय आणि परदेशी नागरिकांना देशात आणण्यासाठी आणि विविध ठिकाणी त्यांना विलगीकरण सुविधा उपलब्ध करून त्यांची काळजी घेण्याची व्यवस्था करण्यासाठी संरक्षणमंत्र्यांनी सशस्त्र दले आणि संरक्षण मंत्रालयाच्या विविध विभागांचे कौतुक केले. संरक्षण मंत्रालयाने या संसर्गाला तोंड देण्यासाठी केलेल्या उपाययोजनांची आणि मदतीची माहिती उपस्थित अधिकाऱ्यांनी सिंग यांना दिली. भारतीय हवाई दलाच्या विमानांनी अनेक फेऱ्या करून चीन, जपान आणि इराण या देशांमध्ये अडकलेल्या भारतीय नागरिकांना सुरक्षितपणे स्वदेशी आणल्याची माहिती या अधिकाऱ्यांनी दिली.
सशस्त्र दलांनी उभारलेल्या विविध विलगीकरण सुविधांमध्ये परदेशांतून आलेल्या 1462 नागरिकांची उत्तम काळजी घेण्यात आली आणि त्यापैकी 389 जणांना घरी सोडण्यात आले असेही त्यांनी सांगितले. सद्यस्थितीला,1073 व्यक्तींची सशत्र दलांच्या मानेसर, हिंदन,जैसलमेर, जोधपुर आणि मुंबईतील विलगीकरण कक्षात काळजी घेतली जात आहे.
डीआरडीओ अर्थात संरक्षण संशोधन विकास संस्थेच्या प्रयोगाशाळांमध्ये 20 हजार लिटर सॅनिटायझरची निर्मिती करून ते विविध संस्थांना पुरविण्यात आले. दिल्ली पोलिसांना पुरविलेल्या 10 हजार लिटर सॅनिटायझरचा यात समावेश आहे. डीआरडीओने दिल्ली पोलीस कर्मचाऱ्यांना 10 हजार मास्क्चा देखील पुरवठा केला. तसेच खासगी संस्थांशी सहकार्यातून डीआरडीओने कोविड-19 शी प्रतिकार करण्यासाठी शरीरावरील संरक्षक पोशाख आणि व्हेंटीलेटर सारख्या साधनांच्या निर्मितीचा प्रयत्न सुरु केला आहे.
शस्त्रास्त्रे निर्मिती मंडळाला देखील सॅनिटायझर, संरक्षक पोशाख आणि व्हेंटीलेटर यांच्या निर्मितीसाठी प्रोत्साहन देण्यात आले आहे.तसेच भेल कंपनीदेखील व्हेंटीलेटर्स ची निर्मिती करीत आहे.
लष्कराची वैद्यकीय पथके आणि नौदलाची दोन जहाजे शेजारील मित्र राष्ट्रांना लागणाऱ्या मदतीसाठी तयार ठेवण्यात आली आहेत.
B.Gokhale/S.Chitnis/P.Malandkar
(Visitor Counter : 130
पंतप्रधान कार्यालय
भारत-व्हिएतनाम नेत्यांची आभासी शिखर परिषद
नवी दिल्ली, 21 डिसेंबर 2020
पंतप्रधान नरेंद्र मोदी यांनी आज व्हिएतनामचे पंतप्रधान नुग्येन झुआन फुक यांच्यासमवेत आभासी शिखर परिषद घेतली. दोन्ही नेत्यांनी सध्या सुरु असलेल्या द्विपक्षीय सहकार्य उपक्रमांचा आढावा घेतला आणि प्रादेशिक आणि जागतिक मुद्यावर चर्चा केली. या परिषदेत ‘शांतता, समृद्धी आणि जनता यांच्यासाठी संयुक्त दृष्टीकोन’ दस्तावेजाचा स्वीकार करण्यात आला, भारत- व्हिएतनाम सर्व समावेशक धोरणात्मक भागीदारीबाबत भविष्यातल्या प्रगतीसाठी हा दस्तावेज मार्गदर्शन करेल. संयुक्त दृष्टीकोनाची अंमलबजावणी करण्यासाठी 2021-2023 या काळासाठी कृती आराखड्यावर स्वाक्षरी करण्याचे उभय नेत्यानी स्वागत केले.
सर्व क्षेत्रात द्विपक्षीय सहकार्य वृद्धिगत करण्याचे महत्व त्यांनी अधोरेखित केले. परस्परांच्या राष्ट्रीय विकासाच्या प्राधान्याना सहकार्य करण्याला आणि शांततापूर्ण, स्थिर, सुरक्षित, मुक्त, नियमाधरीत इंडो-पॅसिफिक क्षेत्रासाठी एकत्र काम करण्यालाही दोन्ही नेत्यांनी मान्यता दिली.
कोविड-19 महामारीसह सामायिक जागतिक आव्हानांसदर्भात सहकार्य दृढ करण्याप्रतीच्या आपल्या कटिबद्धतेचा त्यांनी पुनरुच्चार केला. महामारीवरच्या लसी बाबत सक्रीय सहकार्य राखण्यालाही नेत्यांनी मान्यता दिली. विविध जागतिक आणि प्रादेशिक मुद्याबाबत आदान-प्रदानाच्या आधारावर, संयुक्त राष्ट्रसुरक्षा परिषदेसह विविध बहु पक्षीय मंचावर भारत आणि व्हिएतनाम घनिष्ट सहकार्य राखतील असा निर्णय या नेत्यांनी घेतला.
इंडो- पॅसिफिक महासागर उपक्रमावर आधारित सागरी क्षेत्रात नव्या आणि वास्तविक सहयोगाच्या संधीचा शोध घेण्याला उभय पंतप्रधानांनी मान्यता दर्शवली. विएतनामसमवेत भागीदारी क्षमता उभारण्यासाठी आणि विकासासाठी भारताच्या कटीबद्धतेच पंतप्रधानांनी पुनरुच्चार केला. क्विक इम्पॅक्ट प्रोजेक्ट, आयटीईसी, ई-आयटीईसी उपक्रम, डिजिटल कनेक्टीव्हिटी आणि वारसा जतन प्रयत्न या उपक्रमांचा यात समावेश आहे.
भारताने व्हिएतनामला देऊ केलेल्या 100 दशलक्ष अमेरिकी डॉलर्सच्या कर्जाबाबत यशस्वी अंमलबजावणीची दोन्ही पंतप्रधानांनी प्रशंसा केली. तसेच व्हिएतनाममधल्या निंन्ह थूआन प्रांतातल्या स्थानिक जमातीच्या लाभासाठीच्या भारताच्या सहाय्याने पूर्ण झालेल्या सात विकास प्रकल्पांच्या पूर्ततेचीहि त्यांनी प्रशंसा केली.
व्हिएतनाममधल्या माय सन मंदिराच्या जीर्णोद्धार आणि जतन कामाबद्दल पंतप्रधानांनी समाधान व्यक्त केले, भारतीय पुरातत्व खात्याच्या सहाय्य्याने हे काम नुकतेच करण्यात आले आहे. व्हिएतनाममधे अशाच प्रकारच्या कार्यासाठी मदतीची तयारी त्यांनी दर्शवली.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
श्रेष्ठत्वाचा ध्यास आपल्या शैक्षणिक संस्थांच्या संस्कृतीत रुजलेला असणे आवश्यक आहे: उपराष्ट्रपती
नवी दिल्ली, 10 सप्टेंबर 2020
श्रेष्ठत्वाचा ध्यास हा आपल्या शिक्षण पद्धतीचा अविभाज्य भाग असणे आवश्यक आहे आणि तो आपल्या शैक्षणिक संस्थांच्या संस्कृतीत रुजलेला असणे आवश्यक आहे असे प्रतिपादन उपराष्ट्रपती, एम. वेंकैया नायडू यांनी आज केले.
ते नवी दिल्ली येथून आभासी पद्धतीने हैदराबाद येथील रामकृष्ण मठाच्या विवेकानंद इन्स्टिट्यूट ऑफ ह्युमन एक्सलन्स  च्या 21 व्या स्थापना दिन समारंभात बोलत होते.
श्रेष्ठत्वाच्या जोपासनेत शिस्त, मनाची एकाग्रता आणि दृढ प्रयत्न असतात असे नायडू यांनी अधोरेखित केले. उपराष्ट्रपती म्हणाले की एक राष्ट्र म्हणून आपल्या प्रवासाच्या या कठीण टप्प्यावर, श्रेष्ठत्व अत्यावश्यक आहे आणि सामान्यपण हा यापुढे पर्याय असू शकत नाही.
स्वामी विवेकानंद यांच्या संसदेमध्ये झालेल्या जागतिक धर्म परिषदेतील भाषणाच्या 127 व्या वर्धापन दिनाच्या पूर्व संध्येला नायडू यांनी आठवण करून दिली की 1893 मध्ये शिकागोच्या ऐतिहासिक कला संस्थेत महत्वपूर्ण भाषण करण्याचे भाग्य स्वामी विवेकानंद यांना लाभले. ते म्हणाले की, स्वामी विवेकानंदांनी प्राचीन भारतीय वेदांच्या तत्त्वज्ञानाचे महत्त्व आणि प्राचीन भारतीय विचारांना महत्त्व देणारी वैश्विकता, सहिष्णुता आणि स्वीकृती या भावनेविषयी जगाला संबोधित केले. "त्यांनी धार्मिक शुद्धीकरण, आध्यात्मिक मुक्ती आणि सामाजिक पुनरुत्थान यांच्या माध्यमातून राष्ट्रीय परिवर्तनासाठी अथक परिश्रम घेतले." असेही नायडू यांनी सांगितले.
स्वामीजींची शिकवण आजही संपूर्ण जगात शाश्वत आहे हे लक्षात घेऊन स्वामी विवेकानंदांच्या जीवनाचा आणि विचारांचा अभ्यास करावा आणि त्यांच्या संदेशाचे मनापासून पालन करावे असे त्यांनी आवाहन केले. स्वामी विवेकानंद आणि श्री रामकृष्ण परमहंस यासारख्या महनीय व्यक्तींची सार्वभौम शिकवण आणि सर्वसामान्यांच्या जिव्हाळ्याचे त्यांचे तत्वज्ञान उलगडून दाखविणाऱ्या आणखी अनेक शैक्षणिक संस्थांची आम्हाला आवश्यकता आहे असेही त्यांनी सांगितले.
नवोन्मेष वाढविण्याची, उद्योजकीय क्षमतेस प्रोत्साहित करण्याची आणि आपल्या देशाच्या समृद्ध वारशाप्रति सखोल जागरूकता वाढवण्याची गरज उपराष्ट्रपतींनी अधोरेखित केली.
शिक्षणाने आपल्या मुलांना आपल्या प्राचीन सांस्कृतिक वारशाचा अभिमान बाळगण्यास आणि आपल्या प्राचीन संस्कृती आणि नैतिकतेचे जागतिक राजदूत म्हणून तयार करण्यास प्रोत्साहित केले पाहिजे असेही उपराष्ट्रपती म्हणाले.
स्वामी विवेकानंदांच्या आदर्शांसह नवीन शैक्षणिक धोरण -2020 मध्ये स्वामी विवेकानंदांचे आदर्श प्रतिबिंबित होतात असे नायडू म्हणाले. एकविसाव्या शतकात लोकसंख्याशास्त्रीय लाभांश मिळण्यात आणि देशाला ज्ञान व नवोन्मेष केंद्र बनविण्यात या धोरणामुळे भारताला मदत होईल असा विश्वास त्यांनी व्यक्त केला.
रामकृष्ण मठ आणि रामकृष्ण मिशन बेलूर मठचे उपाध्यक्ष श्रीमत स्वामी गौतमानंदजी महाराज, हैद्राबादच्या रामकृष्ण मठाचे अध्यक्ष स्वामी ज्ञानदानंद जी, विवेकानंद इन्स्टिट्यूट ऑफ ह्युमन एक्सलन्सचे संचालक स्वामी बोधमयानंद जी, आणि अन्य यावेळी उपस्थित होते.M.Chopade/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
श्रम आणि रोजगार मंत्रालय
सेवायोजन केंद्रांचे आधुनिकीकरण
(नवी दिल्ली, 23 जुलै 2018
देशभरातील राज्ये आणि केंद्रशासित प्रदेशांकडून प्राप्त माहितीनुसार  एकूण 997 सेवायोजन केंद्रे कार्यरत आहेत. रोजगाराशी संबंधित उपयुक्त माहिती देण्यासाठी श्रम आणि रोजगार मंत्रालयातर्फे ‘नॅशनल करियर सर्व्हिस’ हा उपक्रम राबविला जात आहे. या योजनेअंतर्गत इच्छुक उमेदवारांना व्यावसायिक मार्गदर्शन तसेच कौशल्य विकासाशी संबंधित अभ्यासक्रमांची माहिती दिली जाणार आहे.
देशातील सेवायोजन केंद्रांच्या आधुनिकीकरणाचा एक भाग म्हणून या सेवेचे पोर्टल www.ncs.gov.in विकसित करण्यात आले आहे. तसेच इच्छुक उमेदवारांना मार्गदर्शन करण्यासाठी कॉल सेंटरची सुविधाही उपलब्ध करून देण्यात आली आहे. श्रम आणि रोजगार  राज्यमंत्री संतोष कुमार गंगवार यांनी आज लोकसभेत एका लेखी उत्तरात ही माहिती दिली.
N.Sapre/M.Pange/P.Kor
आरोग्य आणि कुटुंब कल्याण मंत्रालय
केंद्रीय आरोग्य मंत्री डॉ. मनसुख मांडविया यांनी हत्तीरोग  प्रतिबंधक वार्षिक राष्ट्रव्यापी व्यापक औषध सेवन  उपक्रमाच्या दुसऱ्या टप्प्याचे केले उद्घाटन
जागतिक लक्ष्यापेक्षा तीन वर्षे आधी म्हणजे 2027 पर्यंत हत्तीपाय या आजाराचे उच्चाटन करण्यासाठी भारत कटिबद्ध: डॉ. मनसुख मांडविया
नवी दिल्ली, 10 ऑगस्ट 2023
"मिशन मोड, बहु भागीदार , बहु क्षेत्र लक्ष्यित मोहिमेद्वारे जागतिक लक्ष्यापेक्षा तीन वर्षे आधी म्हणजेच 2027 पर्यंत हत्तीरोग  या आजाराचे उच्चाटन करण्यासाठी भारत कटिबद्ध आहे." असे केंद्रीय आरोग्य आणि कुटुंब कल्याण मंत्री डॉ मनसुख मांडविया यांनी सांगितले. डॉ मनसुख मांडविया यांच्या हस्ते आज नवी दिल्ली येथे वार्षिक राष्ट्रव्यापी व्यापक औषध सेवन  उपक्रमाच्या दुसऱ्या टप्प्याचे उद्घाटन झाले, या कार्यक्रमात ते बोलत होते. उद्घाटनप्रसंगी आरोग्य आणि कुटुंब कल्याण राज्यमंत्री डॉ. भारती प्रवीण पवार, आरोग्य आणि कुटुंब कल्याण राज्यमंत्री प्रो. एस. पी. सिंह बघेल हे देखील उपस्थित होते.
केंद्रीय मंत्री पुढे म्हणाले की, “जन भागीदारी, ‘ सरकारचा संपूर्ण सहभाग' आणि ‘संपूर्ण समाजाचा सक्रिय सहभाग’ या दृष्टिकोनाद्वारे आपण हा आजार देशातून नष्ट करू शकू.” असा विश्वास डॉ. मनसुख मांडविया यांनी व्यक्त केला. 10 ऑगस्ट 2023 पासून सुरू होणारा या उपक्रमाचा दुसरा टप्पा या आजाराचा प्रादुर्भाव जास्त असणाऱ्या 9 राज्यांमधील  81 जिल्ह्यात राबवला जाणार आहे.
"हा आजार आटोक्यात आणण्याचे प्रयत्न केवळ औषधे घेण्यापुरते मर्यादित नसावेत, तर डासांच्या माध्यमातून याचा प्रसार रोखण्यासाठीही पावले उचलली पाहिजेत, यावर डॉ. मांडविया यांनी यावर भर दिला. त्याशिवाय आपले ध्येय साध्य करण्याच्या मार्गावरील प्रगती खुपच मर्यादित राहील." असेही ते म्हणाले.
आरोग्य संपन्न राष्ट्र सुनिश्चित करण्यासाठी राज्य आणि केंद्र सरकारमधील समन्वय वाढवण्यावरही केंद्रीय आरोग्यमंत्र्यांनी भर दिला.
याप्रसंगी डॉ. मांडविया यांनी डेंग्यू ताप 2023 आणि चिकुनगुनिया तापाच्या चिकित्सा व्यवस्थापनासाठी राष्ट्रीय मार्गदर्शक तत्त्वे जारी केली.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
पंतप्रधान कार्यालय
मालदीवचे परराष्ट्र मंत्री अब्दुल्ला शाहिद यांनी घेतली पंतप्रधानांची भेट
नवी दिल्ली, 13 डिसेंबर 2019
मालदीवचे परराष्ट्र मंत्री अब्दुल्ला शाहिद यांनी आज नवी दिल्लीत पंतप्रधान नरेंद्र मोदी यांची भेट घेतली. सहाव्या भारत-मालदीव संयुक्त आयोगाच्या बैठकीसाठी अब्दुल्ला शाहिद भारताच्या अधिकृत दौऱ्यावर आले आहेत.
मालदीवचे अध्यक्ष इब्राहिम मोहम्मद सोलिह यांच्या नेतृत्वाखाली सरकारने पहिल्या वर्षात केलेल्या कामगिरीबद्दल पंतप्रधान नरेंद्र मोदी यांनी मालदीवचे परराष्ट्र मंत्री शाहिद यांच्याकडे प्रशंसा केली. भारत आणि मालदीव यांच्यातील वाढत्या सहकार्याबद्दल आणि गेल्या वर्षभरातल्या द्विपक्षीय सहकार्याच्या सकारात्मक परिणामांबाबतही त्यांनी समाधान व्यक्त केले. सहाव्या संयुक्त आयोगाच्या बैठकीदरम्यान होणाऱ्या चर्चेमुळे दोन्ही देशांना प्रगतीचा आढावा घेता येईल आणि उभय देशांमध्ये परस्परांना हितकारक सहकार्य अधिक वृद्धिंगत करण्याच्या महत्वाकांक्षी उपाय योजनांची आखणी करता येईल, असा विश्वास त्यांनी व्यक्त केला. मजबूत, लोकशाही प्रधान, समृद्ध आणि शांततामय मालदीवसाठी मालदीवच्या सरकारबरोबर भागिदारी करण्यासाठी भारत वचनबद्ध असल्याचा पुनरुच्चार पंतप्रधान मोदी यांनी केला.
भारत-मालदीव संबंधांना दिशा देण्यात पंतप्रधान मोदी यांची दूरदृष्टी आणि कणखर नेतृत्वाबद्दल परराष्ट्रमंत्री शाहिद यांनी त्यांचे आभार मानले. मालदीवमध्ये सध्या राबवण्यात येत असलेल्या विविध विकास सहकार्य उपक्रमांमध्ये भारताच्या मदतीबद्दल त्यांनी कृतज्ञता व्यक्त केली. ‘भारत प्रथम’ धोरणाप्रति तसेच भारताबरोबरचे संबंध अधिक वृद्धिंगत करण्यासाठी मालदीवचे नेतृत्व बांधिल असल्याचे त्यांनी सांगितले.
S.Tupe/S.Kane/D.Rane
(Visitor Counter : 84
मत्स्योत्पादन, पशुविकास आणि दुग्धविकास मंत्रालय
सागर परिक्रमा कार्यक्रमाचा चौथा टप्पा कर्नाटकातील कारवार येथून सुरु, सागर परिक्रमेच्या चौथा टप्प्याला आजपासून सुरुवात
केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री परषोत्तम रुपाला यांनी समस्या आणि आकांक्षांचे वस्तुनिष्ठपणे मूल्यांकन करण्यासाठी विविध भागधारकांशी साधला संवाद; किनारी भागात प्रधानमंत्री मत्स्यसंपदा योजना इत्यादी योजनांच्या प्रगतीचा घेतला आढावा
सागर परिक्रमा कार्यक्रमाचा चौथा टप्पा आजपासून कर्नाटकातील कारवार येथून सुरु झाला.
मत्स्य उत्पादन आणि उत्पादकता  आणि त्याच्याशी संबंधित उपक्रम, पायाभूत विकास, विपणन, निर्यात आणि संस्थात्मक व्यवस्था इ. वाढवण्यावर मुख्य भर देऊन, प्रधानमंत्री मत्स्य संपदा योजना  आणि नील क्रांतीच्या इतर बहुआयामी उपक्रम केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री परषोत्तम रुपाला यांनी यावेळी केलेल्या आपल्या भाषणात अधोरेखित केले.
मासेमारी विकासाच्या पायाभूत सुविधांमध्ये सुधारणा करण्यासाठी कर्नाटक राज्यातील माजली, बेलंबरा आणि इतर भागात मासेमारी बंदर , मासे उतरवण्यासाठी बर्फाची संयंत्रे, शीतगृहे इत्यादी विकसित केले जातील अशी घोषणा त्यांनी यावेळी केली. लाभार्थ्यांना योजनांचा लाभ घेता यावा यासाठी योजनांची जनजागृती करण्यासाठी मदत करण्याची विनंती त्यांनी स्वयंसेवकांना केली. मस्त्य शेतकऱ्यांना मदत करण्यासाठी कर्नाटक सरकारने 75 फिरते पशुवैद्यकीय कक्ष स्थापन केल्याबद्दल परशोत्तम रुपाला यांनी कौतुक केले.
1950 ते 2014 पर्यंत, मत्स्यव्यवसाय क्षेत्रातील गुंतवणूक सुमारे 3,681 कोटी रुपये होती. 2014 पासून सरकारने प्रधानमंत्री मत्स्यसंपदा योजनेच्या 20,500 कोटींच्या खर्चासह, सुमारे रु. 8,000 कोटींच्या मासेमारी आणि मत्स्यपालन पायाभूत सुविधा विकास निधी, 3000 कोटींच्या तरतुदीच्या नील क्रांतीसह प्रत्यक्ष वास्तव समजून घेऊन मत्स्यव्यवसाय क्षेत्राच्या विकासासाठी एकूण एकूण अंदाजे रु. 32,000 कोटी गुंतवणूक केली आहे.
आज, जगातील सर्व देश उपाय शोधण्यासाठी भारताकडे पाहात आहेत आणि हे शक्य झाले आहे कारण आपल्या सरकारने लोकांच्या सामान्य ज्ञानावर विश्वास ठेवला आणि मत्स्यव्यवसाय क्षेत्राच्या विकासासह देशाच्या प्रगतीमध्ये हुशारीने सहभागी होण्यासाठी त्यांना प्रोत्साहित केले.
भागधारकांच्या समस्या आणि आकांक्षांचे वस्तुनिष्ठपणे मूल्यांकन करण्यासाठी मंत्र्यांनी विविध भागधारकांशी संवाद साधला. किनारी भागात प्रधानमंत्री मत्स्यसंपदा योजना इत्यादी योजनांच्या प्रगतीचा आढावा घेतला. किसान क्रेडीट कार्डच्या प्रचारासाठी मत्स्य शेतकऱ्यांमध्ये जनजागृती करण्यावर त्यांनी विशेष भर दिला.